text: Klar til fest
  22 marts 2013 kl. 09.52
  Jelling Musikfestival offentgjorde i dag det endelige program for den 25. udgave af Jelling Musikfestival.
  Topnavnene er Bryan Adams, Volbeat, Nephew, Rasmus Seebach, Lukas Graham, Burhan G, Mads Langer og Kim Larsen.
  De senest tilkomne navne er blandt andre Tolsgaard & Pretzmann og Niels Skousen.
  - Vi er meget glade for at kunne præsentere programmet for den 25. Jelling Musikfestival. Vi er en alsidig festival og ser det som vores fornemste opgave at præsentere musik for enhver smag, og med årets line-up kommer vi hele vejen rundt, og vi glæder os til at være vært for en stor musikalsk fest den sidste weekend i maj, siger Lars ?Charlie? Mortensen fra Jelling Musikfestival.
  I alt er omkring 90 koncerter på festivalen.
  